РЕШЕНИЯ

**от извънредно Общо събрание на акционерите**

**на “Индустриален холдинг България” АД**

**проведено на 04.12.2014 град София, ул. “Алабин” 16-20, Българска стопанска камара**

**1. Приемане на Решение за издаване при условията на първично публично предлагане на емисия безналични, лихвоносни, конвертируеми, свободно прехвърляеми и необезпечени облигации..**

***Решение:*** *Общото събрание на акционерите приема решение за издаване при условията на първично публично предлагане на емисия безналични, лихвоносни, конвертируеми, свободно прехвърляеми и необезпечени облигации, както следва:*

*1.1. Решение за издаване при условията на първично публично предлагане на емисия безналични, лихвоносни, конвертируеми, свободно прехвърляеми и необезпечени облигации, със следните параметри и цел:*

*Обща номинална и емисионна стойност на облигационния заем: до 50,000,000 /петдесет милиона/ лева;*

*Номинална стойност на една облигация: 100 /сто/ лева;*

*Емисионна стойност на една облигация: 100 /сто/ лева;*

*Брой облигации: до 500,000;*

*Минимален размер, при който заемът се счита за сключен: заемът се счита за сключен при записване и заплащане на облигации с обща номинална стойност, не по-малко от 30,000,000 /тридесет милиона/ лева;*

*Срок (матуритет) на облигационния заем: 3 /три/ години (36 месеца);*

*Лихва: 5 % на годишна база;*

*Период на лихвено плащане: 6 – месечен;*

*Ред за превръщането на облигациите в акции (ред за конвертиране): конвертиране - на падежа на облигациите; всеки облигационер ще има право, съгласно условията на облигационния заем и проспекта за публично предлагане на емисията конвертируеми облигациите, вместо изплащане на притежаваните от него облигации, да ги замени (конвертира) в такъв брой акции, отговарящи на актуалното към момента на замяната конверсионно съотношение.*

*Цел на облигационния заем: средствата от емисията ще бъдат използвани за погасяване на облигационния заем по предходна емисия конвертируеми облигации ISIN BG 2100006134, издадена от “Индустриален холдинг България” АД, рефинансиране на инвестиции в „КРЗ Порт Бургас“ АД и други проекти на “Индустриален холдинг България” АД и дъщерните дружества.*

*Промяна на условията, при които се записват издаваните облигации:*

*Промяна в условията по настоящата облигационна емисия са допустими само при изрично решение на Общото събрание на облигационерите, притежаващи облигации от емисията. Всяко едностранно решение на емитента за промяна в условията, при които са записани издадените облигации, е нищожно (чл.207, т.1 от ТЗ). Общото събрание на акционерите овластява Управителния съвет да определи предпоставките за промяна в условията на издадения заем, компетнетните органи и изискуемите кворум и мнозинство за вземане на решение за промяна в условията при които са емитирани облигациите и параметрите, които подлежат на промяна в Проспекта за публично предлагане на емисията конвертируеми облигации.*

*Опция за предварително изплащане на част или на целия заем по инициатива на емитента: Облигациите се издават с опция за предсрочно погасяване на част или цялата непогасена главница на определена дата, преди настъпването на падежа. Решение за предсрочното погасяване се взима от Управителния съвет на дружеството и се одобрява от Надзорния съвет. Общото събрание на акционерите овластява Управителния съвет на дружеството да приеме редът и условията за упражняване на опцията на емитента за предсрочно погасяване на част или цялата главница по заема в Проспекта за публично предлагане на конверируеми облигации.*

*Ред и условия за издаване на облигациите:*

*Начин на пласиране: облигациите се издават чрез първично публично предлагане, въз основа на потвърден от Комисията за финансов надзор проспект. След сключването на облигационния заем, емисията ще бъде регистрирана за търговия на “Българска фондова борса – София” АД, като за целта преди това емисията ще бъде вписана в регистъра на КФН.*

*Условие за записване на облигации: Всеки акционер има право да запише облигации от настоящата емисия, пропорционално на притежаваните от него издадени акции. Лицата, които са регистрирани като акционери на “Индустриален холдинг България” АД в Централния Депозитар, най-късно 14 дни след датата на Общото събрание, на което е прието решението за издаване на конвертируеми облигации, получават права за участие в подписката за записване на конвертируеми облигации от настоящата емисия.*

*Всяко лице може да запише най - малко една облигация и най-много такъв брой облигации, съобразно придобитите или притежавани от него права, съгласно посоченото в проспекта за публично предлагане на емисията конвертируеми облигации. Могат да бъдат записани само цяло число облигации, при закръгляване към по-малкото цяло число, без значение на цифрата след десетичната запетая.*

*1.2. Овластяване на Управителния съвет на “Индустриален холдинг България” АД да избере Инвестиционен посредник, който да обслужи извършването на подписката за публично предлагане на облигации, банка, в която да бъде открита набирателна сметка за внасяне на емисионната стойност на записаните облигации и в случай, че е необходимо банка - платежен агент, която да обслужва плащанията по облигационния заем и овластяване на изпълнителния директор на дружеството да сключи договор с избраните инвестиционен посредник и банка.*

*1.3. Овластяване на Управителния съвет на “Индустриален холдинг България” АД:*

*Съгласно приетото от ОС решение за параметрите на облигационния заем, по своя преценка и в контекста на конкретните условия на финансовите пазари и резултатите от предварителния маркетинг и анализ на възможностите да се пласират облигациите:*

*- да конкретизира условията и реда за записване на облигациите (в частност да определи други необходими условия и параметри на емисията облигации, включително, но не само начина на изчисляване и начина на плащане на лихвата, условия, при които заемът се счита сключен), съотношението права/облигации, както и реда за конвертиране на облигаците в акции;*

*- да определи ангажиментите, които “Индустриален холдинг България” АД да поеме към облигационерите (т.н. covenants); конверсионна цена, конверсионното съотношение, както и корпоративните събития, при които цената на конвертиране ще бъде актуализирана и начина на актуализацията й; други условия на облигационния заем;*

*- да изготви и приеме проспект за първично публично предлагане на емисията конвертируеми облигации, съгласно ЗППЦК.*

*- да определя всякакви други условия и параметри по емисията, които не са определени с настоящото решение, да извършва всякакви други правни и фактически действия във връзка с предлагането на облигации и да поиска допускане на издадената емисия облигации до търговия на регулирания пазар, организиран от “БФБ- София” АД.*

*Решението на Общото събрание на акционерите за издаване на настоящата емисия облигации поражда действие при условие, че бъде одобрено от Общото събрание на облигационерите, притежаващи конвертируеми облигации, издадени от дружеството.*

**2. Промени в Устава на Дружеството.**

***Решение:*** *Общото събрание на акционерите приема промени в Устава на Дружеството, както следва:*

*1. В чл.12а, ал.1 датата „30.06.2011 г.” се замества с датата „04.12.2014 г.”.;*

*2. В параграф 2 от Заключителните разпоредби след израза „и с решение на Общото събрание на Дружеството, проведено в град София на 30.06.2011 г.“ се поставя запетая и се добавя израза „и с решение на Общото събрание на Дружеството, проведено в град София на 04.12.2014 г.”.*

*\*\*\**